作者:韋應物
標題:送馮著受李廣州署為錄事
內容:鬱鬱楊柳枝，蕭蕭徵馬悲。送君灞陵岸，糾郡南海湄。名在翰墨場，群公正追隨。如何從此去，千里萬裡期。大海吞東南，橫嶺隔地維。建邦臨日域，溫燠禦四時。百國共臻奏，珍奇獻京師。富豪虞興戎，繩墨不易持。州伯荷天寵，還當翊丹墀。子為門下生，終始豈見遺。所願酌貪泉，心不為磷緇。上將玩國士，下以報渴饑。